XI број 06 –52/22

Веће Градске општине Звездара на седници одржаној 08.12.2022. године, на основу члана 42. Статута Градске општине Звездара – Пречишћен текст („Службени лист града Београда“ бр.124/2019) и одредби Правилника о суфинансирању енергетске санације породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи, термостатских вентила и делитеља топлоте по основу јавног позива за суфинансирање програма енергетске санације стамбених зграда, породичних кућа и станова, ЈП1/22 XI број 06-17/22 од 19.04.2022. године и на основу чл. 43-45. Пословника Већа Градске општине Звездара XI број 06 –42/19 од 03.12.19. године и XI број 06 –51/19 од 22.11.2022. године, донело је

**ОДЛУКУ**

**О ПРОДУЖЕЊУ ВАЖЕЊА ЈАВНОГ ПОЗИВА ЗА СУФИНАНСИРАЊЕ УГРАДЊЕ СОЛАРНИХ ПАНЕЛА ЗА ПРОИЗВОДЊУ ЕЛЕКТРИЧНЕ ЕНЕРГИЈЕ НА ПОРОДИЧНИМ КУЋАМА И УНАПРЕЂЕЊЕ ТЕРМОТЕХНИЧКОГ СИСТЕМА ПУТЕМ УГРАДЊЕ КАЛОРИМЕТАРА, ЦИРКУЛАЦИОНИХ ПУМПИ, ТЕРМОСТАТСКИХ ВЕНТИЛА И ДЕЛИТЕЉА ТОПЛОТЕ НА ТЕРИТОРИЈИ ГРАДСКЕ ОПШТИНЕ ЗВЕЗДАРА ЗА 2022. ГОДИНУ**

I – Продужава се важење Јавногпозива за суфинансирање уградње соларних панела за производњу електричне енергије на породичним кућама и унапређење термотехничког система путем уградње калориметара, циркулационих пумпи, термостатских вентила и делитеља топлоте на територији Градске општине Звездара за 2022. годину, закључно са даном 16.12.2022. године.

II - Поступак по Јавном позиву из става I ове Одлуке спроводи Комисија за реализацију мера енергетске санације.

III - Саставни део ове Одлуке јесте текст Јавногпозива за суфинансирање уградње соларних панела за производњу електричне енергије на породичним кућама и унапређење термотехничког система путем уградње калориметара, циркулационих пумпи, термостатских вентила и делитеља топлоте на територији Градске општине Звездара за 2022. годину, који је расписан Одлуком овог органа IX број 06-50/22 од 15.11.2022.

IV - Ова Одлука ступа на снагу даном доношења и објавиће се на огласној табли Управе Градске општине Звездара и интернет презентацији Градске општине Звездара.

Образложење

Чланом 21. став 1. и став 2. Правилника о суфинансирању енергетске санације породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи, термостатских вентила и делитеља топлоте по основу јавног позива за суфинансирање програма енергетске санације стамбених зграда, породичних кућа и станова, ЈП1/22 XI број 06-17/22 од 19.04.2022. године предвиђено је да Одлуку о расписивању јавног позива за суфинансирање уградње соларних панела за производњу електричне енергије на породичним кућама и унапређење термотехничког система путем уградње калориметара, циркулационих пумпи, термостатских вентила и делитеља топлоте на територији градске општине звездара за 2022. годину доноси Веће Градске општине Звездара, а да Јавни позив за суфинансирање уградње соларних панела за производњу електричне енергије на породичним кућама и унапређење термотехничког система путем уградње калориметара, циркулационих пумпи, термостатских вентила и делитеља топлоте на територији Градске општине Звездара за 2022. годину спроводи Комисија.

Како су у периоду важења Јавног позива за суфинансирање уградње соларних панела за производњу електричне енергије на породичним кућама и унапређење термотехничког система путем уградње калориметара, циркулационих пумпи, термостатских вентила и делитеља топлоте на територији Градске општине Звездара за 2022. годину, од 15.11.2022. до 06.12.2022. поднете две пријаве, а обзиром на висину средства опредељених за суфинансирање захтева по истом Јавном позиву, чланови Комисије изјаснили су се да је целисходно продужити рок важења Јавног позива, у смислу чега се Већу Градске општине Звездара предлаже да донесе Одлуку као у диспозитиву.

ПРЕДСЕДНИК ВЕЋА

ГРАДСКЕ ОПШТИНЕ ЗВЕЗДАРА

Владан Јеремић, с.р.